Riverbend

Elämä| Kansalaisuus | 
Irak View and modify data on Wikidata  |
| Ammatti | 
bloggaaja View and modify data on Wikidata  |

muokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Riverbend** (s. 1978 tai 1979) on bloggaaja, joka tuli tunnetuksi blogistaan *Baghdad Burning* jota hän julkaisi 2003–2007. Blogi kertoi vuonna 2003 alkaneesta Irakin miehityksestä ja elämästä sen keskellä. Blogi sai runsaasti huomiota sen kirjoittamisaikana, se julkaistiin kirjana käännöksineen ja siitä tehtiin teatteridramatisointeja. BBC Radio 4 teki viisiosaisen radiodramatisoinnin *Woman's Hour* -ohjelmaan.

Kirjoittaja
-----------

Kirjoittaja jäi anonyymiksi, mutta hän kertoi aloittaessaan olleensa 24-vuotias irakilainen nainen, opiskelleen ulkomailla ja työskennelleen ennen sotaa tietokoneohjelmoijana. Blogin sisällöstä on arvioitu, että hänen eläneen vanhempiensa kanssa, perheensä kuului ylempään keskiluokkaan ja taustaltaan kuului sekä šiia- että sunnimuslimeihin.

Blogin sisältö
--------------

*Baghdad Burning* -blogi kertoi elämästä kun Yhdysvaltain ja Britannian johtama kansainvälinen liittouma syrjäytti diktaattori Saddam Husseinin hallinnon Irakissa vuonna 2003. Kirjoittaja oli voimakkaan sodanvastainen. Kirjoittaja piti liittoumaa miehittäjnä ja heidän yhteistyötä tekevää Irakin hallitustaan nukkehallituksena. Samalla hän oli huolissaan uskonnollisen fanatismin noususta. Yleinen teema blogissa on jokapäiväinen elämä, turvallisuustilanteen romahtaminen sekä elinmahdollisuuksien kaventuminen. Kirjoittaja lopetti kirjoittamisen kun perhe lähti pakolaisiksi Syyriaan 2007. Vuonna 2013 hän kirjoitti vielä lyhyen päivityksen siitä, että he olivat muuttaneet Syyriasta ennen sen romahtamista toiseen arabimaahan jossa olivat eläneet vuoden, jonka jälkeen olivat muuttaneet kolmanteen Lähi-idän maahan jossa elävät nyt.

Vastaanotto
-----------

SFGaten arvostelun blogi kuvaa onnistuneesti sodan inhimillisiä ja yhteiskunnallisiä vaikutuksia. Se kuitenkin on hyvin polarisoitunut ja pitää koalitiota syyllisenä, mutta häiritsevästi ohittaa Saddam Husseinin hallinnon ajan julmuuden ja tyrannian. Blogi sai vuonna 2005 kolmannen palkinnon Lettre Ulysses Award for the Art of Reportage -sarjassa ja Bloggie Award -palkinnon vuonna 2006.

Lähteet
-------

1. 1 2  (en) Interview: Iraqi blogger Riverbend (viitattu 9. maaliskuuta 2024). Tieto on haettu Wikidatasta.
2. 1 2 3 4  Wayne Hunt: Baghdad Burning: The blogosphere, literature and the art of war *Arab Media & Society*.  2.2.2009. Viitattu 9.3.2024. (englanniksi)
3. 1 2  Firas Al-Atraqchi: Interview: Iraqi blogger Riverbend *Al Jazeera*. Viitattu 9.3.2024. (englanniksi)
4. ↑  Jai Singh: Blog power: Fresh female voices rise from the Web / An Iraqi woman's postings gives insider's anti-war view *SFGate*.  1.5.2005. Viitattu 9.3.2024.

Aiheesta muualla
----------------

* Riverbend: Baghdad Burning

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Espanja
* Saksa
* Israel
* Yhdysvallat
* Ruotsi
* Japani

 |
|  |
| Muut | 
* IdRef

 |

 |